Moskva barokk

Moskva barokk, ka Narõškinite barokk või Narõškinite stiil on omapärane vanavene ehitustraditsiooni ja barokkarhitektuuri sünteesiv segastiil, mis valitses Kesk-Venemaal 17. sajandi teisel poolel ja 18. sajandi alguses. Stiili nimetati 1920. aastatel Narõškinite perekonna järgi, kes püstitasid Venemaal esimesed kirikud selles stiilis. Barokkstiili mõjud jõudsid Venemaale Poolast Ukraina kaudu ja Moskva barokki on detailides, nagu näiteks kuplite pirnjas kuju, mõjutanud Ukraina barokk. Esimesed kirikud uues barokkstiilis ehitati rikkale vene kaupmehesuguvõsale Narõškinitele (kelle hulgast oli pärit ka Peeter I ema Natalja Kirillovna Narõškina) kuuluvates maavaldustes. Need olid ehitatud punasest tellisest ja kaunistatud valgest lubjakivist detailidega. Kiriku kellatorn oli integreeritud fassaadi sisse, mitte ei asetsenud eraldi nagu varasemas Venemaa arhitektuuris enne 17. sajandit. Tavaliselt oli kellatorn kõrgem kui tsentraalehitise põhiplaaniga kiriku kaheksanurkne kesktorn. Moskva ümbrusest levis stiil Venemaal laiemalt. Teatud sarnaseid jooni Moskva barokiga omab kitsalt regionaalne Stroganovide stiil, mis ühendab rühma Uurali piirkonna kirikuhooneid. 18. sajandi algul asendub Narõškinite barokk läänelikuma Peetri barokiga (Петровское барокко), 1730. aastatel Jelisaveta barokiga (Елизаветинское барокко, tuntuim esindaja Bartolomeo Rastrelli). Jakov Buhvostov (Яков Григорьевич Бухвостов), bojaar Mihhail Tatištševi pärisori, tema töödele iseloomulik ehitisekuju on oktogoon kuubil (восьмерик на четверике). Pjotr Potapov (ainus teade temast on tekst Pokrovka Jumalaema uinumise kirikul "лета 7204 [1699] октября 25 дня дело рук человеческих, делом именем Петрушка Потапов", arvatakse, et ta oli arhitekt) Moskva barokkstiilis kirikud on mitmelöövilised pidulikuna mõjuva üldmuljega enamasti puna-valged rikkaliku raidkividekooriga ja orderielementidega kaunistatud ehitised. Ilmalikke hooneid pole algsel kujul säilinud. Fili Jumalaema Kaitsmise kirik (Церковь Покрова в Филях, 1689–1694), ka Pokrovi kirik Filis alates 1935. aastast Moskva linna koosseisus Novodevitšje nunnakloostri osa ehitisi Moskvas (Новодевичий Богородице-Смоленский монастырь) Donskoi mungakloostri osa ehitisi (Донской монастырь) Üks ilmaliku arhitektuuri näiteid oli Suhharevi torn Moskvas, mis lammutati 1930. aastatel Borissi ja Glebi kirik Zjuzinos (Церковь святых благоверных Бориса и Глеба в Зюзине, 1698–1700) Lunastaja kirik Uborõs (Церковь Спаса Нерукотворного Образа в Уборах, 1690–1697) Kõigepuhtama Jumalaema Ennusmärgi kirik nn "Šeremetjevi õues" Moskvas (Церковь Знамения Пресвятой Богородицы на Шереметевом дворе) Vladimiri Jumalaema pühakuju kirik Moskvas (Церковь Иконы Божией Матери Владимирская у Владимирских ворот, 1691–1694, hävinud) Elavakstegeva Kolmainsuse kirik Troitski-Lõkovos (Церковь Троицы Живоначальной в Троицком-Лыково, 1694–1697), nüüd Moskva koosseisus Jumalailmumise kloostri peakirik Moskvas (Богоявленский собор, 1693–1696) Jumalaema Uinumise kirik Pokrovkal Moskvas (Церковь Успения Пресвятой Богородицы на Покровке, 1696–1699, hävinud) Eesti õigeusu kirikutest on Moskva baroki elemente kasutatud Sindi Jumalailmumise kiriku välisdekooris. "Arhiivikoopia". Originaali arhiivikoopia seisuga 21. oktoober 2020. Vaadatud 28. juulil 2019.{{netiviide}}: CS1 hooldus: arhiivikoopia kasutusel pealkirjana (link) V. Vaga. Üldine kunstiajalugu. Tallinn, 1999 https://www.hisour.com/de/naryshkin-baroque-27757/ https://structurae.net/structures/sukharev-tower http://sobory.ru/photo/238925 Naryschkin-Barock. HiSoUR Kunst Kultur Ausstellung Moskau Barock. HiSoUR Kunst Kultur Ausstellung